Lav et referat af nedenstående tekst:

Tekst:
Der bliver kigget, skruet, pillet og pudset på Hadsund Camping og vandrerhjem i denne weekend, hvor der er Tuk Tuk-træf. Deltagerne er kommet fra byer som Varde, Vejle, Skive og Læsø, og det er der en helt særlig grund til. - Det er så hyggeligt at mødes med andre apeister. Vi er ikke som andre mennesker, for vi får aldrig stress. Når vi kører, så er det for at se noget, og ikke for at blæse derudad, siger Kim Brohus fra Varde. - Vi er apeister Tuk Tuk'en får nok de fleste af os til at tænke på Thailands myldrende trafik, men egentlig er der tale om en italiensk model af mærket Ape. Derfor kalder entusiasterne sig selv for apeister. Arrangementet er stablet på benene af Tom Karlsen fra Sæby. For ham handler det om at udveksle erfaringer med ligesindede. - Vi går rundt og snakker og reparerer, hvis der er noget, der er gået i stykker. Det er bare hyggeligt, og det er skønnere end at sidde på en knallert.  Her sidder man i læ, og man kan høre musik, og vi kan snakke sammen i walkien, siger Tom Karlsen. Mange af deltagerne har walkie talkier i førerhuset. Så har de nemmere ved at koordinere det, hvis nogen skal tanke eller bliver kaffetørstige, når de er på tur. Tukken afstresser Hvis man vil undgå stress og jag, så skal man ifølge Kim Brohus bare anskaffe sig en Tuk Tuk. Han uddyber, at apeister oplever mere på landevejen end andre bilister, idet de ikke kører så hurtigt, og måske heller ikke har så travlt. Og hvis man ikke allerede har købet den som ung, så er der et bestemt tidspunkt i livet, hvor det er ideelt at anskaffe sig en Tuk Tuk. - Når man kommer på pension, hvad skal man så få tiden til at gå med? Bentøjet kan ikke mere, ryggen kan ikke mere. Så skal man have en Tuk. Så bliver man afstresset, siger han.

Referat:
Der bliver sparket dæk i stor stil i Hadsund hen over weekenden, hvor der er træf for Tuk Tuk entusiaster.